﻿ SPECIFICUL POLITICILOR PUBLICE DE OCUPARE ⎢ A FORŢEI DE MUNCĂ ÎN REPUBLICA MOLDOVA VALENTINA POSTOLACHI igiditatea pieţei forţei de muncă devine o problemă din ce în ce mai importantă în condiţiile şocurilor asociate crizelor Reconomice, datorită necesităţii de creştere a capacităţii de adaptare şi a vitezei de răspuns la acestea. Astfel, politicile publice care vizează piaţa forţei de muncă necesită o orientare spre atenuarea rigidităţilor determinate de factorii instituţionali, demografici sau de neconcordanţa dintre cererea de calificări şi oferta sistemului de învăţământ. Prezenta lucrare evidenţiază rolul politicilor active care sunt orientate spre creşterea flexibilităţii pieţei forţei de muncă, subliniind importanţa şi impactul acestora asupra capacităţii de adaptare operativă şi eficientă la schimbările macroeconomice. Cuvinte-cheie: politici active ale pieţei muncii; flexibilitatea pieţei muncii; serviciul public de ocupare; revigorarea pieţei muncii. INTRODUCERE Într-o piaţă a muncii dinamică şi flexibilă, forţa de muncă este capabilă să schimbe locurile de muncă relativ rapid, stimulând astfel crearea de locuri de muncă mai productive şi dispariţia celor mai puţin productive. Dinamismul pieţei muncii contribuie la creşterea ratelor de ocupare, în timp ce barierele în calea ocupării formale mută angajaţii în sectoarele informale mai puţin productive, sau chiar în inactivitate (Kuddo, 2009). Luând rata şomajului ca principal indicator al pieţei forţei de muncă, se face distincţie între şomajul ciclic, determinat de reducerea temporară a cererii agregate, şi şomajul structural, determinat de funcţionarea defectuoasă a pieţei muncii. Delimitarea între cele două nu este o problemă uşoară, însă se apreciază că există o componentă ciclică şi datorită faptului că ratele şomajului au fost ridicate în decursul unor perioade îndelungate, există şi o component structurală destul de pronunţată (Calmfors, 2004; Ailenei şi Mosora, 2011). Necesitatea realocării, din timp în timp, a angajaţilor între diferite alternative productive (Mortensen şi Pissarides, 1999) se manifestă cu atât mai mult cu cât piaţa muncii trebuie să se adapteze rapid la noile condiţii impuse de criza economică. Adresa de contact a autorului: Valentina Postolachi, Universitatea de Stat din Moldova, str. Alexei Mateevici 60, Chișinău 2009, Republica Moldova, e-mail: postolachivalentina@yahoo.com. CALITATEA VIEŢII, XXVII, nr. 3, 2016, p. 252–261 2 SPECIFICUL POLITICILOR PUBLICE DE OCUPARE A FORȚEI DE MUNCĂ 253 Realocarea rapidă şi eficientă a angajaţilor devine, în aceste condiţii, elementul esenţial al succesului înregistrat de răspunsul pieţei muncii la şocul în cererea de şomaj social crizei actuale. Flexibilitatea pieţei muncii reprezintă, astfel, cel mai important element al unei strategii de combatere eficientă a efectelor crizei economico-financiare care a afectat toate statele lumii. Aceste elemente apar pe fondul unei populaţii îmbătrânite, al unor decalaje în ceea ce priveşte cererea şi oferta de calificări pe piaţa forţei de muncă şi al unor rate încă reduse ale ocupării forţei de muncă la nivel naţional, dar şi la nivelul Uniunii Europene comparativ cu obiectivele strategiei Lisabona sau Europa 2020. Vârsta înaintată, precum şi deficitul de calificări sau nivelul redus de educaţie al celor rămaşi fără loc de muncă pun presiuni suplimentare pe strategiile de flexibilizare a forţei de muncă. ACTIVIZAREA POLITICILOR PUBLICE PE PIAŢA MUNCII Promovarea politicilor publice în ceea ce priveşte piaţa muncii trebuie să vizeze atât şomerii, cât şi populaţia ocupată, dar ar trebui să vizeze şi reactivarea forţei de muncă prin politici care să stimuleze reintrarea în rândul forţei de muncă a populaţiei inactive. Aceste politici trebuie să urmărească atât efectele pe termen scurt, cât şi pe termen mediu şi lung. Politicile pe termen lung urmăresc ameliorarea flexibilizării forţei de muncă în condiţiile unor schimbări profunde şi repetate. Promovarea măsurilor active şi mai ales extinderea aplicabilităţii lor ar putea contribui la menţinerea şomajului la niveluri acceptabile şi la flexibilizarea pieţei muncii Scopul politicilor pieţei muncii este de a atinge o funcţionare eficientă şi corectarea dezechilibrelor apărute pe piaţa muncii şi de a sprijini anumite categorii considerate de interes pentru buna funcţionare a pieţei muncii, respectiv categoriile cu dificultăţi: şomerii, persoanele aflate la risc de pierdere involuntară a slujbei, persoanele considerate inactive, dar care ar dori să intre pe piaţa muncii. În continuare ne vom referi la Recomandările Comisiei Europene cu privire la furnizarea unor politici active ale pieţei muncii, care includ măsurile privind piaţa muncii şi serviciile pieţei muncii (servicii publice de ocupare), dar şi un sistem adecvat de protecţie socială, care include suportul financiar, respectiv politicile pasive ale pieţei muncii. În opinia experţilor europeni, programele de reformă trebuie să asigure investiţii în tranziţii reuşite pe piaţa muncii, dezvoltarea unor competenţe adecvate prin sistemul de educaţie şi formare, astfel încât să se realizeze combaterea eficientă a sărăciei şi excluziunii sociale, reducerea şomajului structural, a şomajului în rândul tinerilor şi a inactivităţii, dar şi protecţia socială adecvată şi durabilă favorabilă incluziunii sociale (European Commission, 2010). Măsurile pasive ale pieţei muncii se referă la asistenţa financiară acordată direct sau indirect persoanelor dezavantajate pe piaţa muncii, principala măsură pasivă referindu-se la ajutorul de şomaj. Există două efecte ale alocaţiilor de şomaj. 254 VALENTINA POSTOLACHI 3 Primul se referă la influenţa asupra intensităţii căutării, judecată în termenii coordonării dintre şomaj şi locuri de muncă vacante. Al doilea efect se referă la faptul că beneficiile generoase fac şomajul mai puţin dureros şi tind să crească salariile negociate. Ambele efecte duc la creşterea duratei şomajului şi a ratei naturale (Blanchard, 2006). Alocaţii generoase de şomaj reprezintă o cauză a rigidităţilor pieţei muncii şi a ratelor ridicate ale şomajului. Beneficiile de şomaj trebuie evaluate atât din punct de vedere al nivelului veniturilor, comparativ cu veniturile anterioare obţinute din muncă (rata de înlocuire), cât şi al perioadelor de acordare. În condiţiile actuale, datorită extinderii formelor atipice de ocupare şi creşterii ratei de părăsire a pieţei muncii, devine mai dificil a se îndeplini condiţiile de contribuţie ca bază a acordării protecţiei împotriva şomajului în viitoare perioade de lipsă a locului de muncă. În plus, indemnizaţia de şomaj nu răspunde problemei şomajului de lungă durată, fenomen care este considerabil mai extins decât acum câteva decenii, în special în rândul celor care nu dispun sau dispun de calificări reduse (Clasen şi Cregg, 2006). În plus, beneficiile pasive au pierdut teren, după 1990, în multe ţări. În cele mai dezvoltate state ale bunăstării din Europa, acestea au scăzut cu 10–20%, comparativ cu salariile minime. Scăderea nu s-a produs numai în statele în care nivelul de trai era ridicat, cum este cazul Suediei şi Olandei, ci şi în cazul statelor cu nivel redus, Germania sau Belgia (Cantillon, 2010). Reducerea generozităţii a fost determinată, în plus, de expansiunea modalităţilor de testare a eligibilităţii şi de înăsprirea condiţionării. În condiţiile în care protecţia prin măsurile pasive pe piaţa muncii rămâne principala modalitate de alocare a cheltuielilor pentru politicile pieţei muncii în majoritatea statelor Uniunii Europene, obiectivul fundamental al politicilor pe piaţa muncii este de a lupta împotriva şomajului prin complementaritatea dintre măsurile pasive şi activarea pieţei muncii, respectiv reintegrarea profesională (Hemerijck, 2011). Trebuie înţeles caracterul stimulator al sprijinul financiar în scopul determinării unui comportament activ al forţei de muncă pentru găsirea (menţinerea) unui loc de muncă. Dacă măsurile pasive se referă la acordarea unui venit de înlocuire în timpul perioadelor de şomaj, măsurile active accentuează (re)integrarea pe piaţa muncii prin training, crearea de noi locuri de muncă, subvenţii pentru angajare, sprijin pentru demararea unor afaceri de către şomeri etc. (Meager, 2008). Pe baza recomandărilor organismelor internaţionale, fiecare ţară îşi concepe propria politică cu privire la ocuparea forţei de muncă. În acest sens, există recomandarea standard a organizaţiilor internaţionale de realocare a resurselor dinspre alocaţiile de şomaj ca beneficii pasive spre măsurile active ale pieţei muncii (Calmfors, 2004). Trecerea de la măsurile pasive la cele active: politici publice care ţintesc rigidităţile pieţei forţei de muncă, a fost un pilon important al strategiei europene de ocupare, cel puţin începând cu Lisabona (European Commission, 2010). Politicile active sunt mai eficiente decât cele passive, pe de o parte, datorită costurilor mai scăzute, dar şi 4 SPECIFICUL POLITICILOR PUBLICE DE OCUPARE A FORȚEI DE MUNCĂ 255 datorită faptului că sprijină îmbunătăţirea competenţelor şi a competitivităţii la nivel individual, naţional, regional. Conceptul de politici de activare presupunând legături mai strânse (chiar condiţionarea) între politicile pasive şi cele active implică o creştere a intrărilor şi participării pe piaţa muncii şi eliminarea treptată a ieşirilor de pe piaţa muncii pentru cei în vârstă de muncă (pensionări anticipate, medicale, beneficii de lungă durată pentru motive medicale) (Clasen şi Clegg, 2006). Activarea îi ajută pe cei în căutarea unui loc de muncă să fie mai activi, prin îmbunătăţirea posibilităţilor lor de angajare, prin investiţia în propriile calificări (Kuddo, 2012), dar condiţionează beneficiile pasive de obligaţia de participare în diferite programe, modificând balanţa între drepturile şi obligaţiile şomerilor (World Bank). Politicile active pe piaţa muncii, ca parte integrantă a conceptului de activare a pieţei muncii, reprezintă o modalitate de a face faţă ratelor ridicate ale şomajului din multe ţări. Trebuie subliniat faptul că în unele ţări şomajul nu este foarte ridicat, în ciuda unor dezechilibre majore pe piaţa muncii în ceea ce priveşte şomajul în rândul tinerilor sau şomajul de lungă durată, ocuparea în mediul rural sau ocuparea persoanelor de peste 50 de ani. O cauză a ascunderii şomajului este rigiditatea pieţei muncii şi lipsa eforturilor pentru flexibilizarea ei. În aceste condiţii, ea nu poate răspunde în mod optim necesităţilor de (re)alocare a forţei de muncă. Unul din motivele care fac necesare politicile active se referă la eşecul pieţei (Greve, 2006), datorat lipsei de transparenţă, precum şi investiţiilor insuficiente în training. În anumite sectoare există o structură rigidă a salariilor şi o posibilă discriminare pentru anumite grupuri. În plus există şi o autosusţinere a riscului de şomaj (deja devenit şomer devine din ce în ce mai grea găsirea unui loc de muncă). Eşecul pieţei se referă la faptul că pieţele muncii nu se golesc şi nu asigură ocuparea deplină, ceea ce determină o neconcordanţă între cererea şi oferta de muncă. Politicile active acţionează pentru a permite să participe activ pe piaţa forţei de muncă tuturor celor care pot. Politicile active de ocupare reprezintă unul din cei patru piloni ai politicilor de flexicuritate promovaţi de Uniunea Europeană (European Commission, 2007). Aceste politici au două obiective principale (World Bank): ● unul economic: creşterea probabilităţii ca şomerii să găsească de lucru, creşterea productivităţii şi veniturilor; ● unul social: îmbunătăţirea incluziunii şi participării asociate cu ocuparea. Politicile active de ocupare a forţei de muncă includ o gamă largă de activităţi de stimulare a ocupării şi productivităţii, cum sunt: creşterea calităţii forţei de muncă (training pentru actualizarea şi îmbunătăţirea calificărilor), creşterea cererii de forţă de muncă (crearea de noi locuri de muncă în sectorul public, dar şi subvenţionarea sectorului privat) şi îmbunătăţirea concordanţei dintre cererea şi oferta de forţă de muncă (prin consiliere şi asistenţă, dar şi prin calificarea şi recalificarea celor aflaţi în şomaj sau a celor aflaţi la risc de şomaj) (OECD, 1994). Politicile active ale pieţei muncii ajută şomerii să se reîntoarcă la muncă prin servicii de plasare şi consiliere, dar şi prin programe de training şi creare de locuri de muncă (Kuddo, 2009). Există 256 VALENTINA POSTOLACHI 5 o puternică eterogenitate în ceea ce priveşte efectele măsurilor active, apreciindu-se că pentru anumite grupuri sunt mai eficiente decât pentru altele. De asemenea, se apreciază că evaluarea efectelor pe termen lung este mai favorabilă decât evaluarea pe termen scurt, şomajul de lungă durată fiind un indicator cheie al evaluării măsurilor active de ocupare (Boone şi van Ours, 2004). Politicile de ocupare sunt în principal politici macroeconomice care se adresează categoriilor globale macroeconomice, cum ar fi cererea globală de consum, investiţia globală, etc. Obiectivul politicilor de ocupare este de a oferi oportunităţi de ocupare productivă tuturor celor care doresc să lucreze şi de a menţine rata şomajului la minim posibil. Instrumentele utilizate de politicile de ocupare sunt următoarele: politici fiscale (impozite, subvenţii), politici monetare (dobânzi, rate de schimb valutar, oferta monetară), politici de salarizare (salariul minim, indexarea salariilor), politici sociale (vârsta de pensionare, alocaţii pentru copii etc.), investiţii în infrastructura publică, promovarea exporturilor şi aşa mai departe. Ceea ce este important pentru noi este ca politicile de ocupare ar putea avea un impact pozitiv sau unul negativ asupra volumului ocupării. Dacă oferta de forţă de muncă şi structura internă a ocupării rămân constante, succesele înregistrate prin intermediul politicilor de ocupare conduc la o reducere corespunzătoare a şomajului (şi viceversa). Deoarece atât oferta de forţă de muncă, cât şi structura internă a ocupării sunt într-o permanentă schimbare, este important de monitorizat dezvoltarea în toate cele trei domenii, adică modificările la angajări (cererea de forţă de muncă), oferta de forţă de muncă şi structura ocupării. Rata şomajului se poate modifica în cazul în care acelaşi volum de ocupare a fost distribuit mai multor persoane (prin creşterea ponderii muncii cu fracţiune de normă sau prin reducerea şi redistribuirea muncii desfăşurate peste program). Sau şomajul ar putea creşte datorită faptului că mai multe persoane au absolvit sistemul educaţional, dar volumul ocupării a rămas constant. De asemenea, nu se poate garanta ca toate politicile care intenţionează să creeze locuri de muncă chiar reuşesc să facă acest lucru. Creşterea salariului minim pe economie, de exemplu, ar putea conduce la un consum global mai mare al persoanelor care trăiesc la nivelul salariului minim. Creşterea consumului ar putea duce la creşterea producţiei de bunuri şi servicii, iar această creştere de producţie este de aşteptat că va determina creşterea ocupării. Pe de altă parte, salarii minime mai mari înseamnă costuri crescute pentru întreprinderi. De aceea, întreprinderile ar putea reduce numărul angajaţilor care primesc salariul minim şi să sporească automatizarea producţiei. Mai multă automatizare ar putea crea mai multe locuri de muncă pentru muncitorii care deţin calificări superioare în detrimentul celor necalificaţi, care primesc salariul minim. De remarcat este faptul că deşi politicile de ocupare influenţează doar indirect volumul ocupării, rolul lor rămâne deosebit de important. Politicile active 6 SPECIFICUL POLITICILOR PUBLICE DE OCUPARE A FORȚEI DE MUNCĂ 257 pe piaţa muncii au însă o influenţă directă, dar sunt de obicei mai puţin importante. Aceste politici este de aşteptat să aibă un impact marginal asupra volumului ocupării şi/sau al şomajului (chiar dacă în titlul lor „crearea de locuri de muncă” sună foarte promiţător). Referindu-ne la Republica Moldova finanţarea activităţii Agenţiei Naţionale pentru Ocuparea Forţei de Muncă se realizează din Bugetul de Stat şi din Bugetul Asigurărilor Sociale de Stat. Programul „Ocuparea forţei de muncă şi protecţia socială” este elaborat anual, în directă corespondenţă cu Legea 102-XV din 13 martie 2003 privind ocuparea forţei de muncă şi protecţia socială a persoanelor aflate în căutarea unui loc de muncă. Realizarea Programului anual este efectuată în conformitate cu limitele mijloacelor financiare prevăzute Agenţiei Naţionale pentru Ocuparea Forţei de Muncă şi structurilor teritoriale. Potrivit Legii bugetului anual, finanţarea activităţii Agenţiei Naţionale pentru Ocuparea Forţei de Muncă se realizează din bugetul de stat şi din Bugetul Asigurărilor Sociale de Stat. Analizând Programul de Dezvoltare Strategică al Agenţiei Naţionale pentru Ocuparea Forţei de Muncă pentru 2013–2015, menţionăm că, din totalul cheltuielilor – 55% revin pentru plata ajutorului de şomaj, iar pentru măsurile active – 22%. Acest lucru ne permite să menţionăm că măsurile pasive au o pondere de 2, 5 ori mai mare decât măsurile active, iar această tendinţă se menţine constantă. Ar fi trebuit să inversăm situaţia, să creăm locuri de muncă, fapt pentru care se cer anumite programe de stimulare a agenţilor economici în scopul eficientizării managementului financiar al pieţii muncii şi reducerii resurselor pentru plata măsurilor pasive. IMPORTANŢA MĂSURILOR ACTIVE PENTRU FLEXIBILIZAREA PIEŢEI MUNCII Scopul măsurilor active este de a îmbunătăţi concordanţa dintre cererea şi oferta de forţă de muncă în scopul depăşirii rapide, fără implicaţii sociale, a perioadelor de şomaj şi de a asigura o structură ocupaţională echilibrată a forţei de muncă necesară la nivel naţional. Aceasta presupune o adaptare mai rapidă la noile cerinţe ale pieţei muncii prin calificare şi recalificare. Îmbunătăţirea sau dobândirea de calificări noi sunt cerute atât de evoluţii nefavorabile ale mediului economic naţional sau global, cât şi de schimbarea structurii ocupaţiilor impuse de progresul tehnic şi înaintarea spre economia cunoaşterii. Măsurile active sprijină atât angajaţii şi şomerii, cât şi angajatorii, permiţându-le primilor să rămână sau să reintre pe piaţa muncii şi oferindu-le celor din urmă o forţă de muncă mai bine calificată. Politicile active reprezintă o parte importantă a politicilor orientate spre „noile riscuri sociale”. Se apreciază că societatea actuală se confruntă cu noi riscuri sociale rezultate ale transformărilor socioeconomice determinate de postindustrializare. 258 VALENTINA POSTOLACHI 7 Noile riscuri sociale sunt concentrate pe anumite grupuri, de cele mai multe ori tineri, familii monoparentale şi femei aflate pe piaţa muncii. Ele se referă la reconcilierea dintre muncă şi viaţa de familie, schimbări în structura familiei, familii monoparentale şi participarea tot mai mare a femeilor pe piaţa muncii, existenţa unor calificări reduse sau învechite, protecţia socială insuficientă, tineri având calificări reduse. Persoanele cu venituri şi calificări reduse întâmpină dificultăţi suplimentare datorită acumulării dezavantajelor care le afectează poziţia socială (Armingeon şi Bonoli, 2006). În plus, schimbările pieţei muncii au întărit relaţia dintre educaţie şi ocupare (Taylor-Gooby, 2004). Rolul politicilor active pe piaţa muncii este de a integra sau reintegra, de a ajuta aceste grupuri să facă faţă noilor provocări prin diferite măsuri adoptate la nivel naţional. Canalele prin care acţionează politicile active sunt: 9 creşterea intensităţii căutării de noi locuri de muncă prin consiliere şi acces facil la informaţii; 9 îmbunătăţirea calificărilor participanţilor la programe; 9 adaptarea calificărilor la cerinţele pieţei muncii. În acest fel, politicile active pot duce la creşterea ratelor de ocupare şi reducerea şomajului printr-o mai bună concordanţă a ofertei cu cererea pe piaţa muncii. Creşte competitivitatea prin faptul că participanţii la aceste măsuri pun presiune suplimentară asupra celor aflaţi deja pe piaţa muncii (ca angajaţi), datorită îmbunătăţirii nivelului de calificare. Unii autori (Hujer şi alţii, 2004) evidenţiază efectul favorabil asupra productivităţii muncii şi deci asupra performanţei economice de ansamblu. Cererea agregată este un element care condiţionează succesul politicilor active. În lipsa unor schimbări semnificative în cerere, politicile active vor acţiona prin substituirea lucrătorilor care părăsesc piaţa muncii (pensionare) sau prin înlocuirea celor care nu mai corespund din punct de vedere al calificărilor. Chiar dacă politicile active pot acţiona şi prin crearea de locuri de muncă în sectorul public sau prin subvenţionarea angajării în sectorul privat, măsurile care se referă direct la training şi asistenţă pentru găsirea locurilor de muncă sunt măsurile cele mai eficiente pentru integrarea sau reintegrarea pe piaţa muncii a şomerilor, persoanelor descurajate, tinerilor şi şomerilor de lungă durată, grupurilor defavorizate. Calificarea şi recalificarea forţei de muncă sprijină integrarea de lungă durată a participanţilor pe piaţa muncii, făcându-i adaptabili, prin creşterea capacităţii de a face faţă unui mediu economic într-o continuă schimbare. Având în vedere efectele pe termen lung ale calificării, acestea sunt măsurile cele mai eficiente din punct de vedere al costurilor (Meager, 2009). Politica de creştere a mobilităţii pe piaţa muncii reprezintă o politică activă eficientă, în cazul Republicii Moldova. În sublinierea importanţei trainingului ca măsură „clasică” de politici active pe piaţa muncii trebuie menţionată şi tendinţa de îmbătrânire demografică, care caracterizează perioada actuală. Aceasta implică, de cele mai multe ori, existenţa rgentă, pentru că populaţia unor calificări slabe sau învechite care necesită actualizare u 8 SPECIFICUL POLITICILOR PUBLICE DE OCUPARE A FORȚEI DE MUNCĂ 259 de peste 50 de ani este foarte expusă riscului de a părăsi piaţa muncii prin programe de pensionare anticipată, pensionări medicale sau, pur şi simplu, descurajare. Chiar dacă proaspăt intraţi pe piaţa muncii, tinerii absolvenţi sunt, de asemenea, o importantă categorie-ţintă a politicilor active. Aceştia sunt lipsiţi de experienţă şi uneori lipsiţi de calificări datorită unui sistem de educaţie mai puţin bazat pe dobândirea de competenţe şi mai mult pe dobândirea de cunoştinţe teoretice. O perioadă de şomaj/inactivitate prelungită la începutul intrării pe piaţa muncii poate afecta uneori ireversibil şansele de integrare cu succes a acestei categorii. Riscul de a degenera, datorită insuccesului pe piaţa muncii, în efecte sociale nefavorabile datorate alcoolului, consumului de droguri etc., este mai mare la această categorie de vârstă decât la altele. Prin urmare, sprijinirea integrării tinerilor, proaspăt absolvenţi, pe piaţa muncii este o investiţie pe termen lung în coeziunea socială. O categorie care necesită atenţie deosebită în Republica Moldova o reprezintă persoanele subocupate. Deşi nu deţin încă o pondere foarte mare în totalul ocupării, această categorie este importantă datorită faptului că mai mult de jumătate din cei afectaţi se află involuntar în această situaţie. Trebuie crescute, deci, şansele acestora de a obţine un loc de muncă cu normă întreagă, pentru a elimina riscul de marginalizare şi excluziune socială. Învăţarea pe tot parcursul vieţii este importantă pentru toate categoriile de vârstă datorită schimbării continue a cererii de calificări. Privit astfel, trainingul este o măsură de prevenire care poate garanta rămânerea pe piaţa muncii a persoanelor. Din acest motiv, măsurile active din diferite ţări au început să ţintească şi persoanele angajate, trainingul reprezentând cheia adaptabilităţii forţei de muncă. CONCLUZII Succesul politicilor pe piaţa muncii depinde de numeroase caracteristici ale economiei respective, nu numai ale pieţei muncii, de aceea acestea trebuie analizate împreună. În primul rând trebuie evaluate politicile pasive, implicit ajutoarele de şomaj ca principal element, din punct de vedere al generozităţii, ca nivel al plăţilor şi ca durată de acordare. Dacă politicile active au drept scop flexibilizarea pieţei muncii prin creşterea şanselor de adaptare a forţei de muncă la anumite condiţii, politicile pasive pot avea efecte puternic negative, stimulând rigiditatea şi lipsa de comportament activ pe piaţa muncii. Tocmai de aceea politicile de activizare prin creşterea ponderii măsurilor active au devenit de importanţă majoră pentru toate statele şi figurează printre recomandările organismelor internaţionale. În al doilea rând trebuie avute în vedere măsurile privind diferite politici macroeconomice, cum ar fi politica de impozitare asupra veniturilor. Dacă în trecut politicile publice cu privire la ocupare urmăreau contracararea efectelor nefavorabile apărute pe piaţa muncii, după producerea acestora, accelerarea modificărilor tehnologice din ultimii ani impun necesitatea creşterii adaptabilităţii angajaţilor la condiţiile în continuă schimbare, în scopul reducerii riscului de a deveni şomer în viitor. 260 VALENTINA POSTOLACHI 9 BIBLIOGRAFIE Aceleanu, M. I., The Swedish Model in Employment. Post-Crisis Solutions, in “Theoretical and Applied Economics”, no. 4, 2012. Ailenei, D., Mosora, L., Economics of Sustainable Development. Competitiveness and Economic Growth, in “Theoretical and Applied Economics”, vol. XVIII, no. 2 (255), 2011. Armingeon, K., Bonoli, G., The politics od Post-industrial welfare states: adapting postwar social policies to new social risks, Routledge, Taylor & Francis e-Library, 2006. Blanchard, O., The politics od Post-industrial welfare states: adapting postwar social policies to new social risks, Routledge, Taylor & Francis e-Library, 2006. Boone, J., Ours, J., Effective Active Labor Market Policies, discussion Paper no. 1335, October 2004, IZA, Bonn, 2004, available online at http://ftp.iza.org/dp1335.pdf. Calmfors, L., ALMP and unemployment – a framework for the analysis of crucial design features, in “OECD Economic Studies”, no. 22, Spring 1994, available online at http://www.oecd.org/ economy/productivityandlongtermgrowth/33936463.pdf. Calmfors, L, The Limits of Activation in Active Labour Market Policies, Keynote speech at the International Reform Monitor Conference on „Activation without Perspective? – Increasing Employment Opportunities for the Low-Skilled”, arranged by the Bertelsmann Foundation in Berlin 31 March 2004, available online at http://people.su.se/~calmf/berlin3.pdf. Cantillon, B., Disambiguating Lisbon. Growth, employment and social inclusion in practice, Paper prepared for the EU Presidency Joint Conference Assuring Adequate Pensions and Social Benefits for All European Citizens, Liège, September 7–8, 2010, available online at http:// socialsecurity.fgov.be/eu/docs/agenda/06-08_09_10_paper_bea_cantillon.pdf. Clasen, J., Clegg, D., Beyond Activation: Reforming European unemployment Protection Sytems in Post-Industrial Labour Markets, in “European Societies”, vol. 8, no. 4, 2006, Taylor & Francis, available online at http://www.aog.ed.ac.uk/__data/assets/pdf_file/0011/10163/ClasenClegg_ 06_beyondactivation.pdf. European Commission, Towards Common Principles of Flexicurity: More and Better Jobs Through Flexibility and Security, 2007a, available online at http://ec.europa.eu/social/main.jsp?catId= 102&langId=en&furtherPubs=yes [Accesed September 2012]. Hemerijck, A., 21st Century Welfare Provision is more than the “social insurance state”: A reply to Paul Pierson, in “ZeS-Arbeitspapier”, no. 03, 2011, available online at http://hdl.handle.net/ 10419/52138 [Accessed October 2012]. Hujer, R., Thomsen, S. L., Zeiss, C., The Effects of Vocational Training Programmes on the Duration of Unemployment in Eastern Germany, in “IZA Discussion paper series”, no. 1117, 2004, available online at http://hdl.handle.net/10419/20352. Kuddo, A., Employment Services and Active Labor Market Programs in Eastern European and Central Asian Countries, Washington DC, World Bank, 2009. Meager, N., The Role of Training and Skills Development in Active Labour Market Policies, Institute of Employment Studies, Brighton, 2008, available online at http://www.employment-studies. co.uk/pdflibrary/wp15.pdf. Mortensen, D., Pissarides, C., New Developments in Models of Search in the Labor Market, Ch. 39 in Ashenfelter and Card, in “Handbook of Labor Economics”, vol. 3B, Elsevier National Institute of Statistics, Statistical Yearbook, Monthly Statistical Bulletins, 1999, available online at www.insse.ro. OECD, Labour market policies that work, Policy Brief July 2001, available online at http:// www.oecd.org/social/labourmarketshumancapitalandinequality/2007171.pdf Taylor-Gooby, P., New risks and social change, in Taylor-Gooby, P., (ed.). New risks, newwelfare: The transformation of the European welfare state, Oxford, Oxford University Press, 2004, pp. 1–28, available online at http://fds.oup.com/www.oup.co.uk/pdf/0-19-926727-8.pdf. 10 SPECIFICUL POLITICILOR PUBLICE DE OCUPARE A FORȚEI DE MUNCĂ 261 *** Legea 102-XV din 13 martie 2003 privind ocuparea forţei de muncă şi protecţia socială a persoanelor aflate în căutarea unui loc de muncă. *** Programul de Dezvoltare Strategică al Agenţiei Naţionale pentru Ocuparea Forţei de Muncă pentru 2013–2015, ANOFM, Chişinău, 2012. he rigidity of the labor market becomes an issue of more and more importance considering the shock associated to the Teconomic crises due to the need to increase the adaptability and the speed of response. Thus, public policies aimed at labor market require an orientation towards softening the rigidities determined by the institutional, demographic or mismatching factors between the demand and the supply of the qualified education system. This paper highlights the role of active policies that are aimed at increasing labor market flexibility, stressing the importance and the impact on the operative and effective adaptation towards macroeconomic changes. Keywords: active labor market policies, labor market flexibility, public employment, reviving the labor market. 